**Előterjesztés**

**Fácánkert Község Önkormányzata Képviselő-testületének**

**2017. február 15. napján tartandó ülésére**

*6. napirendi pont*

**Beszámoló a képviselők vagyonnyilatkozat tételi kötelezettségének teljesüléséről**

**Előterjesztő: Orbán Zsolt polgármester**

**Előadó: Doszpoth Ferencné szavazatszámláló bizottság elnöke**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 39. §-a szabályozza a helyi képviselők és polgármesterek vagyonnyilatkozat-tételi kötelezettségét. Az Mötv. szerint a vagyonnyilatkozatokat a szervezeti és működési szabályzatban erre kijelölt bizottság tartja nyilván és ellenőrzi. E feladatot - a 6/2015. (V.05.) Önkormányzati rendelettel módosított - Fácánkert Község Önkormányzata Képviselő-testületének Szervezeti és Működési Szabályzatáról szóló 5/2003. (IX.01.) önkormányzati rendelete (a továbbiakban: SZMSZ) alapján Szavazatszámláló Bizottság látja el. Bizottság feladat és hatásköre a vagyonnyilatkozatokkal összefüggésben a következő:

 *1. Ellátja a polgármester, az alpolgármester és a képviselők tekintetében a vagyonnyilatkozatok vizsgálatát.*

*2. Tájékoztatja a képviselő-testületet a vagyonnyilatkozatokkal kapcsolatos eljárás*

 *eredményéről a soron következő ülésen.*

*3. Gyakorolja a polgármester, az alpolgármester és a képviselők tekintetében a*

 *vagyonnyilatkozatok ellenőrzésével, nyilvántartásával kapcsolatos feladatokat.*

*4. Előterjesztést készít a képviselő-testület részére a polgármester, illetve az alpolgármester tisztségének megszüntetése érdekében sorozatos törvénysértő tevékenységük, mulasztásuk miatt, továbbá vagyonnyilatkozat-tételi kötelezettségük szándékos elmulasztása vagy a valóságnak nem megfelelő teljesítése esetén.*

2017. évben a képviselők a törvény előírása alapján egy alkalommal tettek vagyonnyilatkozatot, 2017. január 31-éig.

A Bizottság elnöke 2017. január 10. napján - a Bogyiszlói Közös Önkormányzati Hivatal Fácánkerti Kirendeltségén keresztül – elektronikus úton megküldte a képviselőknek a vagyonnyilatkozat benyújtásához szükséges nyomtatványt, valamint felhatalmazást a képviselőre, illetve hozzátartozóik részére. 2016. évre vonatkozóan valamennyi képviselő a törvényben megszabott határidőig benyújtotta vagyonnyilatkozatát.

Vagyonnyilatkozati eljárás lefolytatására az elmúlt évben nem került sor.

Az önkormányzati képviselő vagyonnyilatkozata - az ellenőrzéshez szolgáltatott azonosító adatok kivételével - közérdekből nyilvános. A megtekintés lehetőségét a Bizottság Elnöke - igény esetén - folyamatosan biztosítja. 2016. évben nem történt betekintés a vagyonnyilatkozatokba.

Az önkormányzati képviselő hozzátartozójának nyilatkozata nem nyilvános, abba csak a vagyonnyilatkozat-vizsgáló bizottság tagjai tekinthetnek be az ellenőrzés céljából.

Kérem a Képviselő-testületet a beszámoló elfogadására!

Fácánkert, 2017-02-06

 Doszpoth Ferencné

 elnök

*Határozati javaslat*

*……../2017. (II.15.) számú képviselő-testületi határozat*

*vagyonnyilatkozat tételi kötelezettség teljesítéséről*

*Fácánkert Község Önkormányzat Képviselő-testülete megismerte a képviselő-testület Szavazatszámláló Bizottság elnök asszonyának beszámolóját és jóváhagyólag nyugtázta, hogy a képviselő-testület összes tagja 2017.01.31. napjáig eleget tett vagyonnyilatkozat tételi kötelezettségének.*

*Felelős: Doszpoth Ferencné szavazatszámláló bizottság elnöke*

*Közreműködik: Tóth Adrienn jegyző*

*Határidő: azonnal*